
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 206
                                                               din 31 august 2022
privind completarea Inventarului sistemului de iluminat public în Municipiul Sighișoara - Anexa nr. 1 la Caietul de sarcini al sistemului de iluminat public în Municipiul Sighișoara, astfel cum a fost aprobat prin 
       Hotărârea Consiliului Local Sighișoara nr. 30/28.02.2018, cu modificările și completările ulterioare

          Consiliul Local al Municipiului Sighișoara, întrunit în ședință ordinară,
          Luând act de proiectul de hotărâre, înregistrat cu nr. 23.529/19.07.2022 și la Consiliul Local Sighișoara cu nr. 24.848/29.07.2022, de referatul de aprobare, înregistrat cu nr. 23.525/19.07.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile Hotărârii Consiliului Local Sighișoara nr. 9/1998 privind înființarea S.C. Apă Termic Transport S.A., precum și prevederile Actului constitutiv al S.C. Apă Termic Transport S.A.;

 
Având în vedere Hotărârea Consiliului Local Sighișoara nr. 30/28.02.2018 pentru aprobarea Studiului de oportunitate privind modalitatea de gestiune a serviciului de iluminat public în Municipiul Sighișoara, stabilirea modalității de gestiune a serviciului de iluminat public în Municipiul Sighișoara, a Regulamentului de organizare și funcționare a serviciului de iluminat public în Municipiul Sighișoara, a Caietului de sarcini al serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara, prin care s-a încredințat gestiunea serviciului de iluminat public operatorului S.C. Apă Termic Transport S.A., societate având ca acționar unic, Consiliul Local al Municipiului Sighișoara;

Având în vedere Hotărârea Consiliului Local Sighișoara nr. 110/27.06.2019 privind modificarea unor prevederi din Contractul de delegare a gestiunii serviciului de iluminat public în Municipiul Sighișoara, precum și a unor prevederi din Caietul de sarcini al serviciului de iluminat public - Anexa nr. 2 la Contractul de delegare a gestiunii serviciului de iluminat public în Municipiul Sighișoara, aprobate prin Hotărârea Consiliului Local Sighișoara nr. 30/28.02.2018;

  
Având în vedere prevederile Contractului de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, aprobat prin Hotărârea Consiliului Local Sighișoara nr. 30/28.02.2018, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 110/27.06.2019; 


Având în vedere prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;


Având în vedere prevederile Legii nr. 230/2006, Legea serviciilor de iluminat public, cu modificările și completările ulterioare;


Date fiind prevederile art. 555 - 566 din Legea nr. 287/2009 privind Codul Civil, republicat, cu modificările și completările ulterioare;


Văzând și prevederile art. 108, coroborate cu cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;  

Văzând și prevederile Legii nr. 52/2003 privind transparența decizională în administrația publică, republicată, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 23.531/19.07.2022, prin care se propune completarea Inventarului sistemului de iluminat public în Municipiul Sighișoara - Anexa nr. 1 la Caietul de sarcini al sistemului de iluminat public în Municipiul Sighișoara, astfel cum a fost aprobat prin Hotărârea Consiliului Local Sighișoara nr. 30/28.02.2018, cu modificările și completările ulterioare;
Având în vedere avizele favorabile ale tuturor comisiilor pe domenii de specialitate;

În temeiul prevederilor 129 alin. (2) lit. ”c” și ”d”, alin. (6) lit. ”b”, alin. (7) lit. ”n” și alin. (14), art. 139 alin. (1) și alin. (3) lit. ”g” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ș T E:
          Art. 1. Se aprobă completarea Inventarului sistemului de iluminat public în Municipiul Sighișoara - Anexa nr. 1 la Caietul de sarcini al sistemului de iluminat public în Municipiul Sighișoara, astfel cum a fost aprobat prin Hotărârea Consiliului Local Sighișoara nr. 30/28.02.2018, cu modificările și completările ulterioare, cu bunurile mobile de natura mijloacelor fixe constând în 1 buc. brad artificial, 2 buc. arcadă 2 LED 3,7 x 2,7m, respectiv obiecte de inventar constând în 1200 buc. globuri și 282 buc. instalații luminoase pentru iluminatul festiv, astfel cum sunt acestea prevăzute în anexa, care face parte integrantă din prezenta hotărâre.

          Art. 2. Bunurile mobile prevăzute la articolul precedent se vor preda în baza unui proces - verbal de predare - primire, încheiat între Municipiul Sighișoara și S.C. Apă Termic Transport S.A.

          Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcția Economică din cadrul Municipiului Sighișoara și S.C. Apă Termic Transport S.A., prin director, Muntean Doralina.

          Art. 4. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

          Stupariu Călin             
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;

  2 ex. S.C. Apă Termic Transport S.A.  
12 ex.  

B.A. 
